Seredžiaus tiltas

Seredžiaus tiltas – automobilių transporto tiltas per Dubysą, stovintis kelyje , Seredžiuje, Jurbarko ir Kauno rajonų paribyje, 0,5 km į aukštupio pusę nuo Dubysos ir Nemuno santakos, Seredžiaus kraštovaizdžio draustinyje. Nuo tilto atsiveria miestelio panorama. Dešiniajame krante prie tilto įrengta poilsio vieta, maudykla, po tiltu praeina gruntinis kelias link Nemuno, Palocėlių piliakalnio.

Už 0,6 km į Dubysos aukštupio pusę, už upės vingio, stūkso senojo tilto pamatai ir tarpinės atramos. Abiejose upės pusėse, iš kelio  ir Dubysos gatvės į šią vietą veda medžių alėjos.

 Istorija 

Kelyje prie Nemuno ties Seredžiumi medinis tiltas paminėtas XIX a. viduryje. XX a. trečiame dešimtmetyje pastatytas trijų tarpatramių tiltas, kuris per Antrąjį pasaulinį karą buvo susprogdintas. Pokaryje ant tų pačių atramų pastatytas laikinasis medinis tiltas, išstovėjęs iki 1971 m.Tiltas per Dubysą kelyje Kaunas-Jurbarkas-Šilutė-Klaipėda 43 km. Puslapis: Henrikas Kebeikis. Žvilgsnis į Lietuvos tiltus.pdf/177

Kitų šaltinių duomenimis, pirmasis modernus tiltas Seredžiuje pastatytas tarpukariu, 1931 m. Tuomet stovėjusį medinį tiltą pakeitė metalinis, vienos angos 84 m ilgio arkinis tiltas. 1941 m. birželį vokiečių kariuomenė tiltą susprogdino, užėmė Seredžių.Senojo tilto liekanos Seredžiuje lvz.lt/Pamirštas tiltas per Dubysą niekonaujo.lt 1944 m. Seredžiuje vyko intensyvūs karo veiksmai tarp Sovietų ir vokiečių kariuomenių. Besitraukdami vokiečiai susprogdino ir savo rankomis per Nemuną statytą medinį tiltą.Prie Seredžiaus per Nemuną nutiestas medinis tiltas – tiesiausias kelias vokiečiams namų link mlaikas.lt  

Dabartinis tiltas naujoje vietoje pastatytas 1971 m. rekonstruojant Panemunės plentą. Tiltą pastatė Kauno tiltų statybos valdyba Nr. 1.Tiltas per Dubysą kelyje Kaunas-Jurbarkas-Šilutė-Klaipėda 43 km. Puslapis: Henrikas Kebeikis. Žvilgsnis į Lietuvos tiltus.pdf/178

 Konstrukcija 

Seredžiaus tiltas yra rėminis-gembinis, trijų tarpatramių, 138,5 m ilgio. Tilto atramos pastatytos iš monolitinio gelžbetonio. Iš abiejų pusių prie atramų įrengtos lytlaužos. Viduryje tilto įrengtas šarnyras, į kurį remiasi abiejų pusių perdangų gembės. Abiejuose krantuose tiltą nuo potvynių saugo apsauginiai pylimai, sutvirtinti betono plokštėmis.

 Galerija 

 Literatūra 

 Henrikas Kebeikis. Žvilgsnis į Lietuvos tiltus. - Kaunas: Dizaino ir leidybos uždaroji bendrovė „Kopa“, 2004. - 448 p.: iliustr. - ISBN 9955-9711-0-X 

 Šaltiniai 

 Nuorodos 

 Įsikūrę prie Nemuno. Seredžius. Naujasis metalinis tiltas ties Seredžiumi kvb.lt (3 angų tilto nuotrauka)
 Juškų muziejaus istorinės vertybės vilkijietis.lt (1 angos tilto nuotrauka ~1938 m.)
 Skalvių žygiai facebook.com (1 angos tilto nuotrauka)

Kategorija:Seredžius
Kategorija:Jurbarko rajono tiltai
Kategorija:Tiltai per Dubysą